**CENTAR ZA REGIONALNE AKTIVNOSTI PROGRAMA**

**PRIORITETNIH AKCIJA**

**BILJEŠKE UZ FINANCIJSKE IZVJEŠTAJE ZA 2022. GODINU**

1. **OPĆI PODACI**

Centar je ustanova koja obavlja djelatnost u vezi s provođenjem dijela programa Mediteranskog akcijskog plana Programa Ujedinjenih naroda za okoliš, a u vezi s obvezama iz Konvencije o zaštiti morskog okoliša i obalnog područja Sredozemlja (u daljnjem tekstu: Barcelonska konvencija).

Mediteranski akcijski plan (MAP) osnovan je u okviru Programa Ujedinjenih naroda za okoliš (The United Nations Environment Programme-UNEP), u daljnjem tekstu UNEP.

MAP je osnovan 1975. godine, kao prvi u nizu programa regionalnih mora, s ciljem osiguranja kvalitetnijeg života stanovnicima zemalja koje okružuju Sredozemno more, te uspostavljanja i osnaživanja međusobne suradnje i usuglašavanja strategije upravljanja zajedničkim prirodnim bogatstvima. Također u njegovom fokusu su zaštita okoliša, promicanje modela održivog upravljanja, kao i harmoniziranje odnosa među mediteranskim zemljama.

1976. godine, 16 zemalja Sredozemlja i Europska zajednica potpisale su Konvenciju za zaštitu Sredozemnog mora, tzv. Barcelonsku konvenciju, koja je 1995. godine dopunjena i izmijenjena u Konvenciju o zaštiti morskog okoliša i obalnog područja Sredozemlja. Barcelonska konvencija predstavlja pravni okvir za rad MAP-a, a do danas je upotpunjena sa sedam specifičnih protokola. Konvencija broji 22 ugovorne strane: Albanija, Alžir, Bosna i Hercegovina, Cipar, Crna Gora, Egipat, Europska zajednica, Francuska, Grčka, Hrvatska, Italija, Izrael, Libanon, Libija, Malta, Maroko, Monako, Sirija, Slovenija, Španjolska, Tunis i Turska.

Zemlje članice odlučuju o strategiji MAP-a, njegovom financiranju i programima na sastancima Ugovornih strana Barcelonske konvencije koji se održavaju svake dvije godine. U svakoj zemlji djeluje po jedna ili više osoba zaduženih za koordinaciju aktivnosti MAP-a u svojoj zemlji (National Focal Point - NFP).

Centar obavlja stručne, organizacijske i tehničke poslove u okviru provedbe programa Mediteranskog akcijskog plana u područjima koje su odredile Ugovorne strane Barcelonske konvencije.

Centar ima svojstvo pravne osobe i upisan je u Registar Trgovačkog suda pod matičnim brojem subjekta (MBS): 060014933 i osobnim identifikacijskim brojem (OIB): 27788012253. Sjedište Centra je u Splitu, Kraj sv. Ivana 11.

Osnivač Centra je Republika Hrvatska pa prava i dužnosti osnivača Centra obavlja Vlada Republike Hrvatske.

Prava i obveze Centra u vezi s provođenjem odobrenog mu dijela programa Mediteranskog akcijskog plana određuju se ugovorom između osnivača Centra i Programa UNEP-a.

Centar obavlja svoju djelatnost, posluje i sudjeluje u pravnom prometu pod dvojezičnim nazivom. Naziv Centra na hrvatskom jeziku je Centar za regionalne aktivnosti Programa prioritetnih akcija, a na engleskom jeziku Priority Actions Programme Regional Activity Centre.

Skraćeni naziv Centra na hrvatskom jeziku je CRA/PPA, a na engleskom jeziku je PAP/RAC.

Djelatnost Centra obuhvaća stručne, organizacijske i tehničke poslove koji se odnose na:

* provedbu zaključaka i preporuka Ugovornih strana Barcelonske konvencije, iz programa rada Centra, koje financira UNEP putem Mediteranskog namjenskog fonda (u daljnjem tekstu: Fond),
* provedbu aktivnosti u okviru procesa upravljanja obalnim područjima, a posebno provedbe Protokola Barcelonske konvencije o integralnom upravljanju obalnim područjima Sredozemlja,
* provedbu projekata iz programa upravljanja obalnim područjima koje obuhvaća neposrednu suradnju s državnim tijelima, institucijama i stručnjacima Ugovornih strana Barcelonske konvencije,
* organizaciju međunarodnih konferencija, simpozija, seminara, znanstvenih radionica i sastanaka o zaštiti okoliša i upravljanju obalnim područjima,
* suradnju s drugim stručnim organizacijama Ujedinjenih naroda te drugim međunarodnim stručnim organizacijama, institucijama i stručnjacima u vezi s provedbom programa upravljanja obalnim područjima i provedbom projekata zaštite okoliša,
* suradnju sa stručnim organizacijama, institucijama i državnim tijelima mediteranskih zemalja u pružanju stručne i druge pomoći u zaštiti Sredozemnog mora od onečišćavanja,
* stručno osposobljavanje domaćih i međunarodnih stručnjaka u provedbi programa zaštite okoliša, planiranja i upravljanja obalnim područjima,
* prijenos međunarodnih iskustava i znanja institucijama u Republici Hrvatskoj iz područja djelatnosti Centra, a koja se odnose na izradu prijedloga projekata upravljanja obalnim područjima.

U okviru svoje djelatnosti Centar obavlja i stručne poslove upravljanja obalnim područjima i zaštitom okoliša za naručitelja uz naknadu, ako obavljanje tih poslova ne ometa obavljanje redovnih poslova.

Djelatnost Centra ostvaruje se na osnovi plana rada definiranog projektnim dokumentima Programa prioritetnih akcija Mediteranskog akcijskog plana. Ostvarivanje programa, a s tim u vezi i djelatnost Centra, provodi se sukladno zakonima Republike Hrvatske, propisima donesenim na temelju istih, Statuta i ugovora između osnivača Centra i UNEP-a o Centru.

Djelatnost Centra ne obavlja se radi stjecanja dobiti.

**Organi Centra su:**

* Upravno vijeće
* Ravnatelj

**Upravno vijeće** upravlja Centrom.

Članove Upravnog vijeća imenuje i razrješava Vlada Republike Hrvatske.

Upravno vijeće ima pet članova, od kojih je jedan djelatnik Centra, a ostali su predstavnici Grada Splita, Sveučilišta u Splitu, ministarstva nadležnog za vanjske poslove i ministarstva nadležnog za zaštitu okoliša.

Mandat članova Upravnog vijeća traje četiri godine.

Predsjednika Upravnog vijeća i njegovog zamjenika biraju članovi Upravnog vijeća između sebe.

Članovi Upravnog vijeća su:

Mario Šiljeg   
Državni tajnik

Ministarstvo gospodarstva i održivog razvoja

Radnička cesta 80  
10 000 Zagreb

Mirta Mandić

Voditeljica službe za Globalna pitanja

Sektor za Ujedinjene narode i međunarodne organizacije  
Ministarstvo vanjskih i europskih poslova

Trg N. Š. Zrinskog 6-7

10000 Zagreb

Branka Mimica   
Viša savjetnica Upravnog odjela za prostorno   
planiranje, uređenje i zaštitu okoliša  
Grad Split  
Obala kneza Branimira 17

21000 Split

Leandra Vranješ Markić

Prorektorica za znanost i inovacije

Sveučilište u Splitu

Poljička cesta 35

21 000 Split

Dina Šilović

Financijski koordinator

Centar za regionalne aktivnosti Programa prioritetnih akcija

Kraj Sv. Ivana 11

21000 Split

**Ravnatelj**

Ravnatelj je voditelj Centra. Ravnatelj predstavlja i zastupa Centar. Ravnatelj poduzima sve pravne radnje u ime i za račun Centra, zastupa Centar u svim postupcima pred sudovima, upravnim i drugim državnim tijelima te pravnim osobama s javnim ovlastima.

Ravnateljica Centra je Željka Škaričić.

**2. TEMELJNE RAČUNOVODSTVENE POLITIKE**

**Izjava o usklađenosti**

Financijski izvještaji sastavljeni su sukladno Zakonu o financijskom poslovanju i računovodstvu neprofitnih organizacija (NN 121/14, 114/22 dalje u tekstu: Zakon) i Pravilniku o neprofitnom računovodstvu i računskom planu (NN 1/15, 25/17, 96/18, 103/18, 134722 dalje u tekstu: Pravilnik).

**Osnova za sastavljanje izvještaja**

Financijski izvještaji su izrađeni po načelu povijesnog troška i načelu neograničenosti vremena poslovanja.

**Funkcionalna valuta i valuta prezentiranja**

Financijski izvještaji Centra prezentirani su u hrvatskim kunama, koja je ujedno i funkcionalna valuta Republike Hrvatske.

Tečaj kune na dan 31. prosinca 2022. godine bio je u odnosu na USD i EUR 7,06 odnosno 7,53 kuna (2021: 1 USD = 6,64 kuna i 1 EUR 7,52 kuna).

**Prezentiranje financijskih izvještaja**

Financijski izvještaji sastavljeni su na konzistentnoj osnovi prezentacije i na klasifikaciji. U slučaju izmjene prikaza i klasifikacije stavki u financijskim izvještajima, usporedni iznosi se također reklasificiraju osim ako to nije izvedivo.

**Iskazivanje prihoda i rashoda**

Prihodi i rashodi iskazuju se uz primjenu računovodstvenog načela nastanka događaja.

Računovodstveno načelo nastanka događaja znači da se:

* recipročni prihodi (prihodi na temelju isporučenih dobara i usluga) priznaju u izvještajnom razdoblju na koje se odnose pod uvjetom da se mogu izmjeriti neovisno o naplati,
* nerecipročni prihodi (prihodi po posebnim propisima, donacije, članarine, pomoći, doprinosi i ostali slični prihodi) priznaju u izvještajnom razdoblju na koje se odnose pod uvjetom da su raspoloživi (naplaćeni) u izvještajnom razdoblju, a mogu se priznati u izvještajnom razdoblju ako su naplaćeni najkasnije do trenutka predočavanja financijskih izvještaja za isto razdoblje,
* donacije povezane s izvršenjem ugovorenih programa (projekata i aktivnosti) priznaju u bilanci kao odgođeni prihod uz priznavanje u prihode izvještajnog razdoblja razmjerno troškovima provedbe ugovorenih programa (projekata i aktivnosti)
* donacije povezane s nefinancijskom imovinom koja se amortizira priznaju u bilanci kao odgođeni

prihod uz priznavanje u prihode izvještajnog razdoblja na sustavnoj osnovi razmjerno troškovima upotrebe nefinancijske imovine u razdoblju korištenja

* rashodi priznaju u izvještajnom razdoblju na koje se odnose neovisno o plaćanju
* rashodi za utrošak kratkotrajne nefinancijske imovine priznaju u trenutku stvarnog utroška, odnosno prodaje, i
* troškovi nabave dugotrajne imovine kapitaliziraju, a u rashode priznaju tijekom korisnog vijeka upotrebe.

Prihod je povećanje ekonomskih koristi ili uslužnog potencijala tijekom izvještajnog razdoblja u obliku pritjecanja imovine bez istodobnog povećanja obveza ili smanjenja obveza bez istodobnog odljeva imovine.

Rashod je umanjenje ekonomskih koristi ili uslužnog potencijala u obliku smanjenja imovine ili povećanja obveza bez istodobnog povećanja financijske imovine.

**Iskazivanje imovine i obveza**

Imovina, obveze i vlastiti izvori određuju financijski položaj neprofitne organizacije. Imovina i obveze iskazuju se po računovodstvenom načelu nastanka događaja.

Imovinu čine resursi koje neprofitna organizacija kontrolira kao rezultat prošlih događaja i od kojih se očekuju buduće koristi u obavljanju djelatnosti.

Imovina se klasificira po svojoj vrsti, trajnosti i funkciji u obavljanju djelatnosti.

Obveze jesu neizmirena dugovanja proizašla iz prošlih događaja, za čiju namiru se očekuje odljev resursa.

Obveze se klasificiraju prema namjeni i ročnosti.

Vlastiti izvori jesu ostatak vrijednosti imovine nakon odbitka svih obveza.

Tuđa imovina prati se u izvanbilančnoj evidenciji.

**Dugotrajna nefinancijska imovina**

Dugotrajna nefinancijska imovina obuhvaća: neproizvedenu dugotrajnu imovinu, proizvedenu dugotrajnu imovinu, sitni inventar i dugotrajnu nefinancijsku imovinu u pripremi.

* Neproizvedena dugotrajna imovina uključuje nematerijalnu imovinu kao što su patenti, licence i ostala slična prava
* Proizvedena dugotrajna imovina uključuje građevinske objekte, postrojenja i opremu, prijevozna sredstva, knjige, umjetnička djela i nematerijalnu proizvedenu imovinu.
* Zgrade i ostali građevinski objekti iskazuju se odvojeno od zemljišta na kojem su smješteni. Ako nije moguće odvojiti vrijednost objekta od zemljišta, tada se čitav iznos evidentira na imovini koja ima veću vrijednost. Centar nema u svom vlasništvu građevinskih objekata i zemljišta.
* Nematerijalna proizvedena imovina sastoji se od: ulaganja u računalne programe, umjetnička, literarna i znanstvena djela i sl. Ulaganja u računalne programe obuhvaća troškove kupnje ili nastale vlastite troškove izrade i razvoja programa.
* Sitni inventar sastoji se od zaliha sitnog inventara i sitnog inventara u upotrebi. To je dugotrajna materijalna imovina koja se zbog pojedinačne nabavne vrijednosti manje od 3.500,00 kuna može pratiti izdvojeno od dugotrajne materijalne imovine. Sitni inventar u upotrebi se otpisuje jednokratno, stavljanjem u upotrebu. Sitni inventar u upotrebi zadržava se u evidenciji i iskazuje u bilanci do trenutka otuđenja.
* Nefinancijska imovina u pripremi sadrži ulaganja u tijeku izrade ili nabave proizvedene dugotrajne imovine.

Sva dugotrajna nefinancijska imovina početno se iskazuje po trošku nabave (nabavnoj vrijednosti), odnosno po procijenjenoj vrijednosti. Dugotrajna nefinancijska imovina ima vijek upotrebe duži od jedne godine i duže od jedne godine zadržava isti pojavni oblik.

Trošak nabave (nabavnu vrijednost) nefinancijske imovine čini kupovna cijena uvećana za carine, nepovratne poreze, troškove prijevoza i sve druge troškove koji se mogu izravno dodati troškovima nabave i osposobljavanja za početak upotrebe.

Ulaganja kojima se produžuje vijek upotrebe, povećava kapacitet, mijenja namjena i znatno poboljšavaju funkcionalna svojstva, kao npr. ulaganja u obnovu, rekonstrukciju ili povećanje dugotrajne nefinancijske imovine koja ne moraju biti uvjetovana stanjem imovine, evidentiraju se kao povećanje vrijednosti imovine na kojoj je ulaganje izvršeno.

Svi ostali naknadni troškovi priznaju se kao rashod u razdoblju kada su nastali.

Dobici i gubici od otuđenja dugotrajne nefinancijske imovine priznaju se unutar ostalih prihoda i rashoda u izvještaju prihoda i rashoda.

Vrijednost pojedinog predmeta dugotrajne nefinancijske imovine amortizira se, odnosno ispravlja linearnom metodom u korisnom vijeku upotrebe počevši od prvog dana mjeseca iza mjeseca u kojem je imovina stavljena u upotrebu. Osnovica za ispravak vrijednosti dugotrajne imovine jest njezin početni ili revalorizirani trošak nabave (nabavna vrijednost), odnosno procijenjena vrijednost. Stope amortizacije određene su prema skupinama dugotrajne imovine i prema procijenjenom korisnom vijeku upotrebe dugotrajne imovine kako slijedi:

|  |  |  |  |
| --- | --- | --- | --- |
|  | **2021.** |  | **2022.** |
| Oprema | 20-50 % |  | 20-50 % |
| Namještaj | 12,50 % |  | 12,50 % |
| Nematerijalna proizvedena imovina | 25 % |  | 25 % |

Vrijednosti knjiga, umjetničkih djela i ostalih izložbenih vrijednosti te plemenitih metala i ostalih pohranjenih vrijednosti ne amortiziraju se, odnosno ne ispravljaju se.

Dugotrajna imovina se revalorizira primjenom koeficijenta porasta cijena proizvođača industrijskih proizvoda ako je inflacija mjerena istim koeficijentom u prethodne tri godine kumulativno veća od 30%.

Učinak revalorizacije dugotrajne imovine pripisuje se vlastitim izvorima.

**Potraživanja za prihode**

Potraživanja za prihode, uključuju potraživanja: od kupaca, za članarine i članske doprinose, za prihode po posebnim propisima, za prihode od imovine, te ostala nespomenuta potraživanja, a iskazuju se u nominalnom iznosu usklađenom za procijenjene nenadoknadive iznose.

**Obveze za rashode**

Obveze za rashode, sadrže obveze koje se u trenutku nastanka priznaju kao rashod, a to su obveze za: radnike, materijalne rashode, financijske rashode, prikupljena sredstva pomoći, kazne i naknade šteta te ostale tekuće obveze.

Obveze za prikupljena sredstva pomoći (područjima pogođenim prirodnim katastrofama, skupinama stanovništva s posebnim potrebama, institucijama za nabavu medicinske opreme i slično) evidentiraju se u trenutku primitka novca ili druge vrste imovine. Kada neprofitna organizacija prikupljena sredstva pomoći proslijedi krajnjim korisnicima priznaju se rashodi za danu donaciju i prihodi od donacija.

**3. PRIHODI OD DONACIJA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **2021.** |  | **2022.** |  | **Razlika** |  | **Index** |
| Prihodi od donacija iz državnog proračuna | AOP 026 |  | 200.000 |  | 200.000 |  | 0 |  | 100,0 |
| Prihodi od inozemnih vlada i međunarodnih organizacija | AOP 031 |  | 7.280.854 |  | 5.657.017 |  | (1.623.837) |  | 77,7 |
| Prihodi od institucija i tijela EU | AOP 032 |  | 1.133.471 |  | 1.467.259 |  | 333.788 |  | 129,4 |
| **Ukupno** | **AOP 024** |  | **8.614.325** |  | **7.324.276** |  | **(1.290.049)** |  | **85,0** |

***3.1. AOP 026 – Prihodi od donacija iz državnog proračuna***

Financijska sredstva za održavanje hladnog pogona Centra osiguravaju se u državnom proračunu Republike Hrvatske, a na temelju ugovora između osnivača Centra i UNEP-a. Za 2022. godinu iznos financijskih sredstava iznosi 200.000 kuna.

Navedena sredstva služe za održavanje i sigurnost zgrade i uređaja, čišćenje, utrošak električne energije i vode, nabavu uredske opreme i materijala,stručne literature, revizijski uvid ili reviziju, pravne poslove Centra i sl., i za rad Upravnog vijeća Centra (troškovi pripreme i održavanja sjednica, putni troškovi članova Vijeća i naknada za rad).

***3.2. AOP 031 Prihodi od inozemnih vlada i međunarodnih organizcacija***

Financijska sredstva za obavljanje stručnih, organizacijskih i tekućih poslova koji se odnose na provedbu zaključaka i preporuka Ugovornih strana Barcelonske konvencije, odnosno na obavljanje djelatnosti prema programu Mediteranskog akcijskog plana, osiguravaju Ugovorne strane Barcelonske konvencije kao posebna sredstva Centra, iz Mediteranskog namjenskog Fonda.

Financijska sredstva koja se odnose na rad Centra i suradnju s međunarodnim organizacijama, institucijama Ujedinjenih naroda i međunarodnim agencijama, posebna su sredstva Centra koja se koriste za obavljanje poslova prema programu Mediteranskog akcijskog plana. Prihodi se knjiže na temelju ugovora s UNEP-om i EU u kojima je točno opisana dinamika izvođenja aktivnosti i isplata.

***3.3. AOP 032 Prihodi od institucija i tijela EU***

Prihodi od institucija i tijela EU odnose se na sredstva primljena iz EU fondova, a za financiranje projekta MSP4BIO kojemu je cilj podržati dosljednu provedbu strategije bioraznolikosti EU-a. U 2022. godini za projekte PORTODIMARE Interreg ADRION i ADRIADAPT Interreg CBC Italija – Hrvatska pristigle su završne uplate.

**4. RASHODI ZA RADNIKE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **2021.** |  | **2022.** |  | **Razlika** |  | **Index** |
| Plaće za redovan rad | AOP 057 |  | 3.504.614 |  | 3.986.939 |  | 482.325 |  | 113,8 |
| **Ukupno plaće** | **AOP 056** |  | **3.504.614** |  | **3.986.939** |  | **482.325** |  | **113,8** |
| Ostali rashodi za radnike | AOP 061 |  | 147.834 |  | 205.200 |  | 57.366 |  | 138,8 |
| **Ukupno ostali rashodi za radnike** | **AOP 061** |  | **147.834** |  | **205.200** |  | **57.366** |  | **138,8** |
| Doprinosi za zdravstveno osiguranje | AOP 063 |  | 578.261 |  | 657.845 |  | 79.584 |  | 113,8 |
| **Ukupno doprinosi** | **AOP 062** |  | **578.261** |  | **657.845** |  | **79.584** |  | **113,8** |
| **UKUPNO** | **AOP 055** |  | **4.230.709** |  | **4.849.984** |  | **619.275** |  | **114,6** |

U strukturi ukupnog rashoda ostvarenog u 2022. godini, rashodi za radnike čine 66,1 % ukupnog rashoda (2021: 49,6 %).

U 2022. godini Rashodi za radnike su se povećali za 14,6 % zbog povećanja vrijednosti boda.

***AOP 057 Plaće za redovan rad:***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **2021.** |  | **2022.** |  | **Razlika** |  | **Index** |
| Neto plaća |  |  | 2.301.463 |  | 2.582.465 |  | 281.002 |  | 112,2 |
| Doprinosi iz plaće |  |  | 692.090 |  | 797.388 |  | 105.298 |  | 115,2 |
| Porez i prirez |  |  | 511.061 |  | 607.086 |  | 96.025 |  | 118,8 |
| **Ukupno naknade troškova radnicima** | **AOP 057** |  | **3.504.614** |  | **3.986.939** |  | **482.325** |  | **113,8** |

Na dan 31. prosinca 2022. godine prosječan broj zaposlenih na bazi sati rada je 10 (2021: 11).

**5. MATERIJALNI RASHODI**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | **2021.** |  | | **2022.** | |  | | **Razlika** | |  | | **Index** | |
| Službena putovanja | AOP 069 |  | 9.848 |  | | 46.380 | |  | | 36.532 | |  | | 471,0 | |
| Naknade za prijevoz, za rad na terenu i odvojeni život | AOP 070 |  | 36.950 |  | | 34.830 | |  | | (2.120) | |  | | 94,3 | |
| Stručno usavršavanje radnika | AOP 071 |  | 6.199 |  | | 8.006 | |  | | 1.807 | |  | | 129,1 | |
| **Ukupno naknade troškova radnicima** | **AOP 068** |  | **52.997** |  | | **89.216** | |  | | **36.219** | |  | | **168,3** | |
| Naknade za obavljanje aktivnosti | AOP 073 |  | 18.651 |  | | 18.651 | |  | | 0 | |  | | 100,0 | |
| Naknade troškova službenih putovanja | AOP 074 |  | - |  | | 4.464 | |  | | 4.464 | |  | | - | |
| **Ukupno naknade članovima u predstavničkim i izvršnim tijelima, povjerenstvima i slično** | **AOP 072** |  | **18.651** |  | | **23.115** | |  | | **4.464** | |  | | **123,9** | |
| Naknada za obavljanje aktivnosti | AOP 083 |  | 822.576 |  | | 638.549 | |  | | (184.027) | |  | | 77,6 | |
| Naknade troškova službenih putovanja | AOP 084 |  | 2.943 |  | | 50.394 | |  | | 47.451 | |  | | 1.712,3 | |
| Naknade ostalih troškova | AOP 085 |  | - |  | | 300 | |  | | 300 | |  | | - | |
| **Ukupno naknade ostalim osobama izvan radnog odnosa** | **AOP 082** |  | **825.519** |  | | **689.243** | |  | | **(136.276)** | |  | | **83,5** | |
| Usluge telefona, pošte i prijevoza | AOP 088 |  | 37.006 |  | | 43.969 | |  | | 6.963 | |  | | 118,8 | |
| Usluge tekućeg i investicijskog održavanja | AOP 089 |  | 201.291 |  | | 65.206 | |  | | (136.085) | |  | | 32,4 | |
| Usluge promidžbe i informiranja | AOP 090 |  | 189.175 |  | | 146.059 | |  | | (43.116) | |  | | 77,2 | |
| Komunalne usluge | AOP 091 |  | 6.671 |  | | 7.613 | |  | | 942 | |  | | 114,1 | |
| Zakupnine i najamnine | AOP 092 |  | 27.152 |  | | 19.201 | |  | | (7.951) | |  | | 70,7 | |
| Zdravstvene i veterinarske usluge | AOP 093 |  | 10.700 |  | | 13.700 | |  | | 3.000 | |  | | 128,0 | |
| Intelektualne i osobne usluge | AOP 094 |  | 2.232.557 |  | | 861.970 | |  | | (1.370.587) | |  | | 38,6 | |
| Računalne usluge | AOP 095 |  | 152.855 |  | | 17.235 | |  | | (135.620) | |  | | 11,3 | |
| Ostale usluge | AOP 096 |  | 172.396 |  | | 118.443 | |  | | (53.953) | |  | | 68,7 | |
| **Ukupno rashodi za usluge** | **AOP 087** |  | **3.029.803** |  | | **1.293.396** | |  | | **(1.736.407)** | |  | | **42,7** | |
| Uredski materijal i ostali materijalni rashodi | AOP 098 |  | 56.112 | |  | | 29.416 | |  | | (26.696) | |  | | 52,4 | |
| Materijal i sirovine | AOP 099 |  | - | |  | | 253 | |  | | 253 | |  | | - | |
| Energija | AOP 100 |  | 31.045 | |  | | 31.868 | |  | | 823 | |  | | 102,7 | |
| Sitan inventar i auto gume | AOP 101 |  | 23.061 | |  | | 4.033 | |  | | (19.028) | |  | | 17,5 | |
| **Ukupno rashodi za materijal i energiju** | **AOP 097** |  | **110.218** | |  | | **65.570** | |  | | **(44.648)** | |  | | **59,5** | |
| Premije osiguranja | AOP 103 |  | 3.004 | |  | | 3.584 | |  | | 580 | |  | | 119,3 | |
| Reprezentacija | AOP 104 |  | 8.454 | |  | | 13.956 | |  | | 5.502 | |  | | 165,1 | |
| Članarine | AOP 105 |  | 1.250 | |  | | 1.250 | |  | | 0 | |  | | 100,0 | |
| Kotizacije | AOP 106 |  | - | |  | | 300 | |  | | - | |  | | - | |
| **Ukupno ostali nespomenuti materijalni rashodi** | **AOP 102** |  | **12.708** | |  | | **19.090** | |  | | **6.382** | |  | | **150,2** | |
| **UKUPNO** | **AOP 067** |  | **4.049.896** | |  | | **2.179.630** | |  | | **(1.870.266)** | |  | | **53,8** | |

Ukupni materijalni rashodi u 2022. godini iznose 2.179.630 kuna (2021: 4.049.896 kune) i smanjili su se za 46,2 % u odnosu na 2021. godinu zbog­­ smanjenog obujma aktivnosti.

Centar ima dvogodišnje programe financiranja od strane UNEP-a. Obim aktivnosti i realizacije uvijek je manji u prvoj godini izvršenja programa, a to je 2022. godina.

U strukturi ukupnog rashoda ostvarenog u 2022. godini, materijalni rashodi čine 29,7 % ukupnog rashoda (2021: 47,5 %).

***5.1. AOP 068 Naknade troškova radnicima***

**AOP 069 Službena putovanja** u iznosu od 46.380 kuna (2021: 9.848 kuna) su se značajno povećala u odnosu na 2021. godinu zbog sudjelovanja djelatnika na sastancima koji su organizirani van Centra i ukidanja mjera ograničenja putovanja.

***5.2. AOP 082 Naknade ostalim osobama izvan radnog odnosa***

**AOP 083 Naknade za obavljanje aktivnosti** u iznosu od 638.549 kuna (2021: 822.576 kuna) predstavljaju naknade po ugovorima o djelu, autorskim ugovorima i ostalim ugovorima koji su nužni za provedbu aktivnosti Centra. Navedene naknade smanjile su se odnosu na 2021. godinu za 22,4 %.

Aktivnosti su ugovorene, ali su rokovi izvršenja pojedinih aktivnosti u okviru projekata kao i dinamika dostave ugovorenih rezultata planirani za 2023. godinu.

***AOP 084 Naknade troškova službenih putovanja*** u iznosu od 50.394 kune (2021: 2.943 kune) odnose se na nadoknadu putnih troškova ostalim osobama izvan radnog odnosa.

Naknade ostalim osobama izvan radnog odnosa značajno su se povečale u odnosu na 2021. godinu zbog ukidanja mjera ograničavanja putovanja i sudjelovanja ostalih osoba izvan radnog odnosa na sastancima u organizaciji Centra.

***5.3. AOP 087 Rashodi za usluge***

**AOP 089 Usluge tekućeg i investicijskog održavanja** u iznosu od 65.206 kuna (2021: 201.291 kuna) odnose se na održavanje poslovnog programa i web stranica, ali i održavanje poslovnog prostora/zgrade.

Usluge su se smanjile u odnosu na 2021. godinu za 67,6 % zbog smanjenih potreba za ulaganje u održavanje navedenih stavki.

**AOP 090 Usluge promidžbe i informiranja** u iznosu od 146.059 kuna (2021: 189.175 kuna) odnose se na troškove promidžbe i informiranja, koji su se smanjili u odnosu na 2021. godinu. U 2022. godini Centar je promovirao svoj rad kroz izradu promotivnog i video materijala u manjem obujmu nego u 2021. godini.

**AOP 092 Zakupnine i najamnine** u iznosu od 19.201 kuna (2021: 27.152 kuna) smanjile su se u odnosu na 2021. zbog održavanja manjeg broja sastanaka u odnosu na prošlu godinu za koje je trebalo unajmiti web platforme za održavanje on-line sastanaka.

***AOP 094 Intelektualne i osobne usluge*** u iznosu od 861.970 kuna (2021: 2.232.557 kuna) odnose se na usluge izrade stručnih studija, lekture, prijevoda, usluge revizije, knjigovodstva, odvjetnika, javnog bilježnika i slično. Navedeni troškovi su se značajno smanjili u odnosu na 2021. godinu. Aktivnosti su ugovorene, ali su rokovi izvršenja pojedinih aktivnosti u okviru projekata kao i dinamika dostave ugovorenih rezultata planirani za 2023. godinu. U 2022. godini između ostalog radilo se na projektima: projekt „Promjena pokrova zemljišta“ u okviru projekta GEF MedProgramme Child, "Prekogranični projekt CAMP Otranto", projekt izrade obnove za stvaranje obalnog močvarnog područja u uvali Santa Marija na Cominu u okviru projekta SIDA itd.

**AOP 095 Računalne usluge** u iznosu od 17.235 kuna (2021: 152.855 kn) smanjile su se u odnosu na 2021. godinu jer su se u 2021. godini vršila ažuriranja podataka na postojećoj web stranici Centra i izrade baze podataka za projekt GEF Adriatic. U 2022. godini nije bilo potrebe za većim obujmom navedenih aktivnosti.

***AOP 096 Ostale usluge*** u iznosu od 118.443 kune (2021: 172.396 kuna) odnose se na usluge kao: usluge tiska, grafičkog dizajna, usluge objave oglasa, usluge zaštitara. Tu spadaju i usluge istraživanja, ispitivanja, uzorkovanja, testiranja i slično. Navedeni troškovi smanjili su se za 31,2 % u odnosu na 2021. zbog smanjene potrebe za uslugama tiska.

**6. AMORTIZACIJA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **2021.** |  | **2022.** |  | **Razlika** |  | **Index** |
| Amortizacija | AOP 108 |  | 106.680 |  | 119.081 |  | 12.401 |  | 1,1 |
| **Ukupno** | **AOP 108** |  | **106.680** |  | **119.081** |  | **12.401** |  | **1,1** |

Za materijalnu imovinu obračunata je amortizacija u ukupnom iznosu od 119.081 kuna (2021: 106.680 kuna) prema stopama propisanim Pravilnikom.

**7. FINANCIJSKI RASHODI**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **2021.** |  | **2022.** |  | **Razlika** |  | **Index** |
| Bankarske usluge i usluge platnog prometa | AOP 116 |  | 6.954 |  | 8.064 |  | 1.110 |  | 116,0 |
| Negativne tečajne razlike i valutna klauzula | AOP 117 |  | 9.016 |  | 634 |  | (8.382) |  | 7,0 |
| Zatezne kamate | AOP 118 |  | 35 |  | 90 |  | 55 |  | 257,1 |
| **Ukupno** | **AOP 115** |  | **16.005** |  | **8.788** |  | **(7.217)** |  | **54,9** |

**8. DONACIJE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **2021.** |  | **2022.** |  | **Razlika** |  | **Index** |
| Tekuće donacije | AOP 122 |  | 10.000 |  | 0 |  | (10.000) |  | 0,0 |
| Kapitalne donacije | AOP 126 |  | 117.539 |  | 176.514 |  | 58.975 |  | 0,0 |
| **Ukupno** | **AOP 120** |  | **127.539** |  | **176.514** |  | **48.975** |  | **138,4** |

Donacije su porasle u 2022. godini u odnosu na 2021. godinu zbog odobrenog projekta u kojem su predviđene isplate donacija.

**9. VIŠAK / MANJAK PRIHODA NAD RASHODIMA**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **2021.** |  | **2022.** |  | **Razlika** |  | **Index** |
| Ukupni prihodi | AOP 001 |  | 8.617.266 |  | 7.324.856 |  | (1.292.410) |  | 85,0 |
| Ukupni rashodi | AOP 148 |  | 8.530.829 |  | 7.333.997 |  | (1.196.832) |  | 86,0 |
| (Manjak) / Višak prihoda tekuće godine | AOP 149 / (AOP 150) |  | 86.437 |  | (9.141) |  | (95.578) |  | - |
| Višak prihoda - preneseni | AOP 151 |  | 261.594 |  | 348.031 |  | 86.437 |  | 133,0 |
| **(Manjak) / Višak prihoda raspoloživ u sljedećem razdoblju** | **AOP 154/ (AOP 155)** |  | **348.031** |  | **338.890** |  | **(9.141)** |  | **97,4** |

Ukupni prihodi i ukupni rashodi smanjili su se u 2022. godini u odnosu na 2021. godinu zbog smanjenog opsega poslovanja u 2022. godini.

Centar ima dvogodišnje programe financiranja od strane UNEP-a. Obim aktivnosti i realizacije uvijek je manji u prvoj godini izvršenja programa, kao što je slučaj u 2022. godini.

U 2022. godini u odnosu na 2021. je ostvaren nešto značajniji pad prihoda (pad od 15%) nego pad rashoda (pad od 14%), što je utjecalo na ostvarenje Manjka prihoda za tekuću 2022. godinu u iznosu od 9.141 kuna.

**10. NEFINANCIJSKA IMOVINA**

Nefinancijska imovina AOP 002 u vrijednosti od 274.945 kuna (31.12.2021. 343.093 kn) na dan bilance, sastoji se od uredske opreme, namještaja, pokretne komunikacijske opreme, web stranica.

Smanjenje nefinancijske imovine u 2022. godini u odnosu na 2021. godinu iznosi 19,9 %, a rezultat je redovnog obračuna amortizacije (bilješka 6).

**11. NOVAC**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **31.12.2021.** |  | **31.12.2022.** |  | **Razlika** |  | **Index** |
|  |  |  |  |  |  |  |  |  |  |
| Novac na računu kod tuzemnih poslovnih banaka | AOP 077 |  | 35.927 |  | 75.346 |  | 39.419 |  | 209,7 |
| Novac u blagajni | AOP 081 |  | 670 |  | - |  | (670) |  | 0,0 |
| **Ukupno** | **AOP 075** |  | **36.597** |  | **75.346** |  | **38.749** |  | **205,9** |

**12. OBVEZE ZA MATERIJALNE RASHODE**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **31.12.2021.** |  | **31.12.2022.** |  | **Razlika** |  | **Index** |
|  |  |  |  |  |  |  |  |  |  |
| Obveze za dobavljače u zemlji | AOP 161 |  | 31.660 |  | 11.401 |  | (20.259) |  | 36,0 |
| **Ukupno** | **AOP 156** |  | **31.660** |  | **11.401** |  | **(20.259)** |  | **36,0** |

**13. OBVEZE ZA POREZE**

Centar je obveznik poreza na dohodak za zaposlenike i za osobe izvan radnog odnosa s kojima sklapa ugovore o djelu i ugovore o autorskom djelu.

U skladu s poreznim propisima, Porezna uprava ima pravo u bilo koje doba pregledati poslovne knjige Centra u razdoblju od tri godine nakon isteka godine u kojoj je porezna obveza iskazana, te može uvesti dodatne porezne obveze i odrediti kazne. Centru nisu poznate nikakve okolnosti koje bi mogle dovesti do značajnih obveza glede toga.

**14. VLASTITI IZVORI**

U okviru vlastitih izvora AOP 195, prikazuju se vlastiti izvori, višak prihoda ili rashoda tekućeg razdoblja i preneseni višak prihoda ili rashoda iz ranijih razdoblja. Ukupan iznos vlastitih izvora na dan bilance je 338.890 kuna (31.12.2021: 348.031 kuna).

**15. UGOVORNI ODNOSI**

U okviru redovnog poslovanja Centar je u 2022. godini  sklapao ugovore o autorskom honoraru, ugovore o dijelu i poslovne ugovore po kojima nužno nastaju troškovi. Na dan 31. prosinac 2022. godine Centar ima 21 (2021: 8) otvoreni ugovor ukupne nerealizirane vrijednosti 1.824.009 kn (2021: 482.673 kn). Realizacija po navedenim ugovorima izvršit će se u 2023. godini.

Ravnateljica:

Željka Škaričić